એક કિશોર જ્યોતિષી પાસે જઇ ચઢે છે. કહે છે “મારે ભણવું છે. જોઇ આપો મારા ભાગ્યમાં વિદ્યા છે?” જોષી હસ્તરેખા નિરખીને બોલ્યા, “તું ભણી નહીં શકે”. પેલા બાળકે પૂછ્યું “એવું તમે શા પરથી કહો છો?” વિદ્વાને તેના હાથની વિદ્યાની રેખા બતાવી. એ ખૂબ ટૂંકી હતી. કિશોર દોડીને ઘરે ગયો. બે ઘડી પછી દોડીને પાછો આવ્યો. જમણા હાથની હથેળીમાંથી લોહીની ધાર વહી રહી હતી. તેણે પેલી રેખાને ચપ્પુ વડે ખૂબ ઊંડી અને લાંબી કરી મૂકી હતી! તેણે મહારાજને પૂછ્યું કે હવે હું ભણી શકીશને? કહે છે કે એ બાળક ભણી ગણીને ખૂબ મોટો માણસ બન્યો! વાત કાલ્પનિક હોય તો પણ કેવી રોમાંચક છે!